РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/116-14

5. јун 2014. године

Б е о г р а д

ЗАПИСНИК

СА 11. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 5. ЈУНА 2014. ГОДИНЕ

Седница је почела у 12,10 часова.

Седницом је председавао Зоран Бабић, председник Одбора.

Седници су присуствовали чланови Одбора: Катарина Ракић, Петар Петровић, Александар Марковић, Милисав Петронијевић, Снежана Маловић, Саша Максимовић, Обрад Исаиловић, Дарко Лакетић и Драгана Баришић.

Седници су присуствовали заменици одсутних чланова Одбора Весна Ракоњац, заменик Верољуба Матића и Мира Петровић, заменик Милана Кркобабића.

Седници нису присуствовали чланови Одбора: Душица Стојковић, Милан Кркобабић, Весна Мартиновић, Љубиша Стојмировић, Верољуб Матић, Ђорђе Милићевић и Олгица Батић.

На предлог председника, Одбор је једногласно утврдио следећи

Д н е в н и р е д:

1. Разматрање захтева Милосава Милојевића, народног посланика, за давање мишљења за обављање друге јавне функције (21 број 02-1682/14 од 23. маја 2014. године);

2. Разматрање захтева Дејана Чапа, народног посланика, за давање мишљења за обављање друге јавне функције (21 број 02-1782/14 од 29. маја 2014. године);

3. Разматрање захтева Жарка Мићина, народног посланика, за давање мишљења за обављање другог посла (21 број 112-1260/14 од 5. маја 2014. године);

4. Разматрање захтева Проф. др Бранка Ђуровића, народног посланика, за давање мишљења за обављање другог посла (21 број 02-1493/14 од 15. маја 2014. године);

5. Разматрање захтева др Владице Димитрова, народног посланика, за давање мишљења за обављање допунског рада (21 број 9-1723/14 од 26. маја 2014. године);

6. Утврђивање списка налепница за паркирање А-I и А-II;

7. Разно

**Прва тачка дневног реда**: Разматрање захтева Милосава Милојевића, народног посланика, за давање мишљења за обављање друге јавне функције (21 број 02-1682/14 од 23. маја 2014. године)

Председник одбора је обавестио чланове и заменике чланова Одбора да се Милосав Милојевић обратио Одбору захтевом 21 број 02-1682/14 за давање позитивног мишљења за истовремено обављање функције народног посланика и функције заменика председника Скупштине општине Аранђеловац.

Дискусије није било.

На предлог председника, Одбор је једногласно дао позитивно мишљење да Милосав Милојевић, уз функцију народног посланика, може да обавља и функцију заменика председника Скупштине општине Аранђеловац.

**Друга тачка дневног реда**: Разматрање захтева Дејана Чапа, народног посланика, за давање мишљења за обављање друге јавне функције (21 број 02-1782/14 од 29. маја 2014. године)

Председник одбора је обавестио чланове и заменике чланова Одбора да се Дејан Чапо обратио Одбору захтевом 21 број 02-1782/14 за давање позитивног мишљења за истовремено обављање функције народног посланика и функције члана Надзорног одбора Института за кардиоваскулатне болести Војводине.

Дискусије није било.

На предлог председника, Одбор је једногласно дао позитивно мишљење да Дејан Чапо, уз функцију народног посланика, може да обавља и функцију члана Надзорног одбора Института за кардиоваскуларне болести Војводине.

**Трећа тачка дневног реда**: Разматрање захтева Жарка Мићина, народног посланика, за давање мишљења за обављање другог посла (21 број 112-1260/14 од 5. маја 2014. године)

Председник одбора је обавестио чланове и заменике чланова Одбора да се Жарко Мићин обратио Одбору захтевом 21 број 112-1260/14 за давање позитивног мишљења да уз вршење функције народног посланика, може да обавља и послове: председника Надзорног одбора Хотела „Праг“, а.д. Београд; председника Скупштине акционара Слободна царинска зона а.д. Нови Сад; председника Комисије за урбанизам Новог Сада (коју је образовао градоначелник Новог Сада) и члана Међуопштинске радне групе за комунални отпад. У свом захтеву, именовани је напоменуо да ни један од наведених послова не представља функцију у смислу члана 2. став 1. тачка 3. Закона о Агенцији за борбу против корупције.

Дискусије није било.

На предлог председника, Одбор је једногласно дао позитивно мишљење да Жарко Мићин може да обавља послове: председника Надзорног одбора Хотела „Праг“, а.д. Београд; председника Скупштине акционара Слободна царинска зона а.д. Нови Сад; председника Комисије за урбанизам Новог Сада и члана Међуопштинске радне групе за комунални отпад, уз вршење функције народног посланика.

**Четврта тачка дневног реда**: Разматрање захтева Проф. др Бранка Ђуровића, народног посланика, за давање мишљења за обављање другог посла (21 број 02-1493/14 од 15. маја 2014. године)

Председник одбора је обавестио чланове и заменике чланова Одбора да се Проф. др Бранко Ђуровић обратио Одбору захтевом 21 број 02-1493/14 за давање позитивног мишљења да уз вршење функције народног посланика, може да обавља и посао саветника директора Високе пословне школе струковних студија из Чачка, на основу Уговора о радном ангажовању у тој школи, са анексима.

Дискусије није било.

На предлог председника, Одбор је једногласно дао позитивно мишљење да Проф. др Бранко Ђуровић може да обавља посао саветника директора Високе пословне школе струковних студија из Чачка, уз вршење функције народног посланика.

**Пета тачка дневног реда**: Разматрање захтева др Владице Димитрова, народног посланика, за давање мишљења за обављање допунског рада (21 број 9-1723/14 од 26. маја 2014. године);

Председник одбора је обавестио чланове и заменике чланова Одбора да се др Владица Димитров обратио Одбору захтевом 21 број 9-1723/14 за давање позитивног мишљења да уз вршење функције народног посланика, може да обавља и посао лекара у Дому здравља Димитровград, у трајању од 2 сата недељно, без новчане накнаде.

Дискусије није било.

На предлог председника, Одбор је једногласно дао позитивно мишљење да др Владица Димитров може да обавља посао лекара у Дому здравља Димитровград, у трајању од 2 сата недељно, без новчане накнаде, уз вршење функције народног посланика.

**Шеста тачка дневног реда**: Утврђивање списка налепница за паркирање А-I и А-II

Председник Одбора је подсетио чланове и заменике чланова Одбора да је Административни одбор Народне скупштине у 2012. години донео одлуку којом је уређено коришћење простора за паркирање возила око зграде Народне скупштине, као и начин вођења евиденције о налепницама А-I и А-II за паркирање које се издају за сваки сазив. У наставку, подсетио је на члан 11. ове одлуке којом је утврђено овлашћење Одбора да утврђује списак лица којима се издаје налепница за паркирање А-I и А-II.

Дискусије није било.

На предлог председника, Одбор је једногласно утврдио Списак за налепнице за паркирање А-I и А-II.

**Седма тачка дневног реда:** Разно

У оквиру ове тачке дневног реда није било питања ни предлога.

\*\*\*

Седница је завршена у 12,20 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Зоран Бабић